Михаил Лъкатник
Кафявата мечка

chitanka.info

Кафявата мечка

седи, сълзи рони:

— Деца, подхвърлете

ми малко бонбони!

Обичам ги много,

че страшно са вкусни!

Ох, дайте на Меца

от тях да си хрусне!

В гората намирах

червени малини,

похапвах си дренки

и черни къпини.

И даже

на горски пчели

от медеца

си близваше сладичко

баба ви Меца…

А тука все няма,

и няма, и няма…

Нима ще се храня

с трева и със слама?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.